4.000 de instrumente muzicale s-au făcut scrum, după ce un incendiu puternic a cuprins secţia din Topliţa a fabricii de viori din Reghin.

Focul a izbucnit aseară şi a cuprins o hală de producţie în care nu se aflau muncitori ci doar utilaje, materie prima şi viori în diverse stadii de fabricaţie.

Peste 40 de pompieri au lucrat aproape șase ore pentru stingerea focului.

Intervenția militarilor a fost dificilă din cauza materialelor lemnoase aflate în interior, a fumului dens generat de ardere și a temperaturilor scăzute de afară.

Pagubele sunt estimate la 1 milion de lei.